Sandra Toft átti enn einn stórleikinn . Getty / Jan Christensen Danmörk tryggði sér síðasta sætið í milliriðli á HM kvenna í handbolta í Japan og komu um leið í veg fyrir það að heims - og Evrópumeistarar Frakka komast í milliriðila á þessu heimsmeistaramóti . Hollendingar enduðu fjögurra leikja sigurgöngu Noregs . Danir unnu 20 - 18 sigur á Frökkum í hreinum úrslitaleik um sæti í milliriðli . Staðan var 9 - 7 fyrir Dönum í hálfleik sem voru skrefinu á undan allan leikinn . Sandra Toft átti enn einn stórleikinn í danska markinu en Stine Jörgensen var markahæst með sjö mörk . Frakkar urðu heimsmeistarar 2017 og Evrópumeistarar í fyrra en eru núna ekki meðal tólf bestu þjóðanna . Þórir Hergeirsson var búinn að stýra norska kvennalandsliðinu til sigurs í fjórum fyrstu leikjum sínum á mótinu en norsku stelpurnar misstu tvö mikilvæg stig í milliriðlinum þegar þær töpuðu með tveggja marka mun á móti Hollandi . Norsku stelpurnar hafa verið betri í seinni hálfleik á mótinu til þessa en svo var ekki í dag . Norska liðið náði fimm marka forskoti í fyrri hálfleik og var 18 - 14 yfir í hálfleik . Hollensku stelpurnar jöfnuðu í 23 - 23 um miðjan seinni hálfleik og voru síðan sterkari á lokakaflanum . Holland tapaði á móti Slóveníu í fyrsta leik en hefur síðan unnið fjóra leiki í röð og fer liðið því með fullt hús inn í milliriðil . Stine Bredal Oftedal skoraði 9 mörk fyrir norska liðið en það dugði ekki til .